Oficialusis leidinys 247 E , 06/10/2005 p. 0155 - 0158



P6_TA(2005)0009 Rinkimų Ukrainoje rezultatai Europos Parlamento rezoliucija dėl rinkimų Ukrainoje rezultatų Europos Parlamentas, - atsižvelgdamas į 2003 m. lapkričio 20 d. Europos Parlamento rezoliuciją dėl platesnės Europos - Kaiminystė: nauja santykių su savo kaimynais Rytuose ir Pietuose sistema [1], - atsižvelgdamas į 2004 m. spalio 28 d. [2] ir 2004 m. gruodžio 2 d. [3] Europos Parlamento priimtas rezoliucijas dėl ankstesnių prezidento rinkimų turų Ukrainoje, - atsižvelgdamas į 1998 m. kovo 1 d. įsigaliojusį Europos Bendrijų, jų valstybių narių ir Ukrainos partnerystės ir bendradarbiavimo susitarimą [4], - atsižvelgdamas į 1999 m. gruodžio 11 d. Europos Vadovų Tarybos Helsinkyje priimtą Europos Vadovų Tarybos Bendrąją strategiją 1999/877/BUSP dėl Ukrainos [5], - atsižvelgdamas į 2004 m. vasario 16- 17 d. priimtą ES ir Ukrainos parlamentinio bendradarbiavimo komiteto galutinį pareiškimą ir rekomendacijas, - atsižvelgdamas į 2004 m. gegužės 12 d. Komisijos komunikatą dėl Europos kaimynystės politikos (KOM(2004)0373), - atsižvelgdamas į 2004 m. liepos 8 d. Hagoje vykusio Europos Sąjungos ir Ukrainos aukščiausiojo lygio susitikimo jungtinį pareiškimą, - atsižvelgdamas į tarptautinės rinkimų stebėjimo misijos Ukrainoje, kuri stebėjo visus prezidento rinkimų turus, pareiškimus ir pateiktas preliminarias išvadas bei nuomones, - atsižvelgdamas į Ukrainos Aukščiausiojo teismo sprendimą pakartoti antrąjį prezidento rinkimų turą 2004 m. gruodžio 26 d. ir Centrinės rinkimų komisijos paskelbtus galutinius prezidento rinkimų Ukrainoje rezultatus, - atsižvelgdamas į Ukrainos Aukščiausiojo teismo sprendimus dėl 2004 m. gruodžio 26 d. įvykusio pakartotinio prezidento rinkimų turo teisėtumo, - atsižvelgdamas į 2004 m. gruodžio 17 d. Briuselyje susirinkusios Europos Vadovų Tarybos išvadas, - atsižvelgdamas į Darbo tvarkos taisyklių 103 straipsnio 4 dalį straipsnį, A. kadangi pagal Europos kaimynystės politiką pripažįstami su Europa susiję Ukrainos siekiai ir Ukrainos, tvirtai su ES valstybėmis narėmis istoriniais, kultūriniais ir ekonominiais ryšiais susijusios šalies svarba; ir kadangi tikra ir darni partnerystė gali būti plėtojama tik tuomet, jei ji grindžiama bendromis vertybėmis, ypač atsižvelgiant į demokratiją, teisinę valstybę bei pagarbą žmogaus ir pilietinėms teisėms, B. kadangi dėl dviejų pirmų šių rinkimų turų Ukrainoje susidarė sunki politinė krizė ir šaliai iškilo susiskaldymo grėsmė, C. kadangi Europos Sąjunga ir jos valstybės narės ėmėsi skubių priemonių ir nusiuntė tarpininkus ir kadangi Europos Sąjungos, ir ypač Europos Pralamento, pagrindinis vaidmuo buvo padėti sumažinti įtampą ir užbaigti rinkiminę ir politinę krizę, D. kadangi konstitucine reforma ir 2004 m. gruodžio 8 d. pasiektu kompromisu tarp Ukrainos Prezidento Leonido Kučmos ir opozicijai vadovaujančio Viktoro Juščenkos Ukrainoje baigėsi įtemptos padėties eskalavimo grėsmė, pavyko sureguliuoti politinę krizę, ir 2004 m. gruodžio 26 d. buvo laisvai, teisingai ir skaidriai pakartotas antrasis prezidento rinkimų turas, E. kadangi daugiau kaip 300000 ukrainiečių ir daugiau kaip 12000 užsienio stebėtojų kaip ESBO vadovaujamos Tarptautinės rinkimų stebėjimo misijos dalis, dalyvavo stebint rinkimų procesą rinkiminėse apygardose, F. kadangi, rinkimų stebėtojų ir Ukrainos centrinės rinkimų komisijos vadovo nuomone, neužfiksuota didesnių nesklandumų, tik nežymūs pažeidimai, kurie neturi įtakos rinkimų teisėtumui ir bendriems rezultatams, G. kadangi Ukrainos Aukščiausiasis teismas atmetė visus nugalėto buvusio Ministro Pirmininko V. Janukovičiaus pateiktus prieštaravimus, kad būtų anuliuoti 2004 m. gruodžio 26 d. balsavimo rezultatai, H. kadangi 2005 m. sausio 10 d. Centrinė rinkimų komisija paskelbė galutinius rezultatus, pagal kuriuos V. Juščenka surinko 52 proc., o V. Janukovičius - 44 proc. rinkėjų balsų, I. kadangi Ukrainos visuomenė ryžtingai įrodė savo atsidavimą demokratijai, teisinei valstybei ir kitoms vertybėms, kuriomis pagrįsta Europos Sąjunga, J. kadangi Ukraina aiškiai patvirtino savo troškimą būti Europos dalimi bei savo norą įsilieti į Europos Sąjungą esminių ES principų ir kriterijų pagrindu, K. kadangi tarp politinių jėgų buvo pasiektas susitarimas, o vidinė politinė krizė buvo išspręsta visiškai laikantis demokratinių principų, 1. sveikina iš esmės sąžiningus 2004 m. gruodžio 26 d. rinkimus ir išreiškia pasitenkinimą, kad buvo pripažinta ir įgyvendinta Ukrainos žmonių teisė laisvai išrinkti savo prezidentą, kas simbolizuoja demokratinių vertybių, institucijų ir tvarkos Ukrainoje pergalę; 2. dar kartą pabrėžia tarpininkų vaidmenį siekiant sėkmingo Ukrainos krizės sprendimo, įskaitant ES vyriausiąjį BUSP įgaliotinį, Lenkijos ir Lietuvos prezidentus, taip pat Europos Parlamento misijas; 3. sveikina Europos saugumo ir bendradarbiavimo organizacijos/Demokratinių institucijų ir žmogaus teisių biuro (ESBO/DITB) vykdytos Tarptautinės rinkimų stebėjimo misijos išvadas, kurios parodė, kad pakartotinis antrasis prezidento rinkimų turas Ukrainą "iš pagrindų priartino prie tarptautinių standartų", ir sveikina Ukrainos žmones, kuriems neprievartiniu ir brandžiu keliu savo institucijų pagalba bei vadovaujantis savo teise pavyko išspręsti politinę krizę ir nukreipti savo šalį demokratijos keliu, bei Ukrainos pasirinkimą užimti teisėtą vietą tarp demokratinių Europos bendrijos valstybių; 4. sveikina Viktorą Juščenko su pergale prezidento rinkimuose 2004 m. gruodžio 26 d., ir ragina visas puses pripažinti rinkimų rezultatus; taip pat sveikina Ukrainos žmones ir valdžios institucijas dėl per 2004 m. gruodžio mėnesio krizę išreikštos pilietinės ir demokratinės dvasios; 5. ragina greitai ir efektyviai perduoti įgaliojimus bei ragina prezidentą greitai išsirinkti naują administraciją, kad būtų galima išeiti iš politinės aklavietės; 6. ragina naująją Ukrainos politinę vadovybę sustiprinti bendrųjų Europos vertybių ir tikslų palaikymą, imantis tolesnių žingsnių demokratijai, pilietinei visuomenei ir teisinei valstybei stiprinti, tęsiant ekonomines reformas ir įveikiant politinį Ukrainos susiskaldymą; 7. ragina naujai išrinktas valdžios institucijas ypatingą dėmesį skirti tolesnei demokratinių institucijų plėtrai, užtikrinant pilietines laisves, taip pat sukurti pagrindą demokratinei opozicijai egzistuoti ir tinkamai veikti; 8. yra susirūpinęs dėl gilaus susiskaldymo Ukrainos viduje bei pasidalijimo kultūrinėse ir regioninėse srityse, kas daro poveikį šalies vienybei, kurią dar labiau apsunkino politinis kandidatų susipriešinimas, bei ragina visus politinius lyderius, įskaitant ankstesnius oponentus, siekti panaikinti šį susiskaldymą bei reformuoti šalį; mano, kad nesiliaujantys separatistiniai grasinimai Ukrainoje yra nepriimtini ir išreiškia savo tvirtą poziciją dėl teritorinio Ukrainos vientisumo; ragina tarptautinę bendruomenę paremti šiuos siekius; 9. garantuoja tolesnę paramą, pagalbą ir įsipareigojimus Ukrainos žmonėms kuriant laisvą ir atvirą demokratinę sistemą, klestinčią rinkos ekonomiką ir šalies pasirinkimui užimti teisėtą vietą tarp demokratinių Europos bendrijos valstybių; 10. atkreipia dėmesį į demokratinę Ukrainos žmonių dvasią, parodytą politinės krizės 2004 m. gruodį metu; ragina Tarybą, Komisiją ir valstybes nares ateities santykiuose su Ukraina atsižvelgti į lūkesčius ir viltis, kurios atsirado Europos Sąjungai aktyviai dalyvaujant krizės sprendime; 11. sveikina Tarybos ketinimą greitai surengti ES-Ukrainos Bendradarbiavimo Tarybą, siekiant nedelsiant patvirtinti ES-Ukrainos veiksmų planą; ragina Tarybą ir Komisiją siekti greito šio plano įvykdymo bei įtraukti naujus instrumentus pilietinės visuomenės vaidmeniui stiprinti; 12. ragina Tarybą ir Komisiją tuo pačiu apsvarstyti Europos kaimynystės politikos veiksmų plano peržiūrėjimo galimybę, kadangi reikia atsižvelgti į naująją situaciją ir tuo suteikti naujajai Ukrainos vyriausybei galimybę iš naujo derėtis dėl šio plano atsižvelgiant į jos didelius siekius integruotis į Europą; ragina Tarybą ir Komisiją įtraukti papildomus pasiūlymus, pvz., surengti Ukrainos donorų konferenciją, kuri būtų panaši į Gruzijos donorų konferenciją, vykusią 2004 m. birželio 16- 17 d.; ragina Tarybą ir Komisiją taip pat apsvarstyti galimybę sušvelninti vizų režimą Ukrainai, greitai pripažinti rinkos ekonomikos statusą ir pritarti Ukrainos narystei Pasaulio Prekybos Organizacijoje siekiant dar labiau sutvirtinti santykius ir patenkinti lūkesčius ir viltis, kurių suteikė aktyvus Europos Sąjungos dalyvavimas taikioje Oranžinėje revoliucijoje; 13. ragina Tarybą ir Komisiją užtikrinti paramą nepriklausomoms masinių informavimo priemonių institucijoms, taip pat teisinį pagrindą nepriklausomoms masinės informavimo priemonėms vystytis; 14. ragina Tarybą, Komisiją ir valstybes nares, be Europos kaimynystės politikos veiksmų plane esančių priemonių, atsižvelgti į kitas ryšių su Ukraina formas ir suteikti šaliai aiškią europietišką perspektyvą bei atsiliepti į didžiosios Ukrainos piliečių daugumos išreikštus troškimus ir gal būt galiausiai padėti šaliai prisijungti prie ES; 15. ragina Tarybą, Komisiją ir valstybes nares paremti ekonomikos ir administracijos reformas Ukrainoje panaudojant atitinkamas programas ir projektus, įskaitanti ir ženkliai didesnę finansinę paramą; 16. šiame kontekste atkreipia dėmesį į Europos Sąjungos sutarties 49 straipsnio nuostatas, kur nurodyta, kad narystė ES yra atvira visoms Europos šalims, kurios patenkina atitinkamus reikalavimus ir įsipareigojimus; tikisi tvaraus pereinamojo proceso Ukrainoje, kuris priartintų šalį prie šio tikslo ir įsipareigoja šiame procese padėti Ukrainai ir ją paremti; 17. mano, kad Ukrainoje kilusi krizė yra išbandymas ES stengiantis visose kaimyninėse šalyse kurti demokratiją, žmogaus teises bei pagarbą teisinei valstybei, pabrėžia gerų kaimynystės ryšių su visomis kaimyninėmis šalimis svarbą; 18. paveda Pirmininkui perduoti šią rezoliuciją Tarybai, Komisijai, Ukrainos parlamentui ir vyriausybei, NATO parlamentinėms asamblėjoms, ESBO bei Europos Tarybai. [1] OL C 87 E, 2004 4 7, p. 506. [2] Priimti tekstai, P6_TA(2004)0046. [3] Priimti tekstai, P6_TA(2004)0074. [4] OL L 49, 1998 2 19, p. 3. [5] OL L 331, 1999 12 23, p. 1. Bendroji strategija su pakeitimais, padarytais 2003 m. gruodžio 12 d. Europos Vadovų Tarybos Bendrąja strategija 2003/897/CFSP (OL L 333, 2003 12 20, p. 96). --------------------------------------------------